**Kedves Erdészek!**

Szeretettel hívlak Benneteket Áprily Lajos gondolataival egy kis erdei kutatómunkára!

**„Az erdő. Engem az erdő véd, szeret, utamon erdők kísértek:**

**bükkök, gyertyánok, égerek, tölgyek. Fenyők is. Égig értek.”**

**Tudjatok meg minél többet a következőkről: tölgy, bükk, fenyő, moha!**

**Készítsetek gondolattérképet vagy vázlatot, tablót!**

A mellékelt rövid ismeretterjesztő szövegek és az internetes hozzáférések segítenek a felkészülésben. A környezetismeret tankönyvetekben is keresgélhettek. A könyvtárban is kutathattok, böngészhettek olyan könyveket, melyekből fel tudtok készülni a következő órára.

Ajánló:

    

1. **Tölgy:** A tölgyfák nemzetségében cserjék és 35 méteres magasságú nagy fák egyaránt előfordulnak. Kérge repedezett. Termése a makk, amit makkcsésze takar. Gyökérzete szerteágazó.

(<http://www.termeszettar.hu/anyagok/tolgy/tolgy.htm>)

1. **Bükk:** Koronája szétterülő, magányosan szabályos, gömb alakúvá fejlődik. Törzse sima, szürke. Téli rügyei hosszúkásak. Fiatal leveleinek édes, káposzta íze van és salátákban lehet használni. Termése a makk, amit gyakran makkocskának neveznek, mert a tölgy makkjánál kisebb méretű. A bükkmakk ehető és étolaj préselhető belőle. [https://hu.wikipedia.org/wiki/Bükk\_(növénynemzetség)](https://hu.wikipedia.org/wiki/B%C3%BCkk_%28n%C3%B6v%C3%A9nynemzets%C3%A9g%29)
2. **Fenyő**: Tűleveleik kettesével, hármasával, ötösével vagy sokadmagukkal csomókban vagy két sorba rendezetten állnak. Többnyire május-augusztus között virágoznak. A fenyőerdő koronája nagyon jól zár, a talajszintre kevés fény jut, így a legtöbb fenyvesben jóformán nincs aljnövényzet.

([http://www.termeszettar.hu/anyagok/karacsonyfa/karacsonyfa.htm](https://www.google.com/url?q=http://www.termeszettar.hu/anyagok/karacsonyfa/karacsonyfa.htm&sa=D&ust=1526232097471000&usg=AFQjCNEaeaZFAiGIiuMpm8JPFDcuh2HL4w))

1. **Moha:** Kistermetű növény. Levélkére és száracskára tagolódik. Spórás növény, amelynek nincs gyökere. A szárazságot és a fagyot is jól tűri.

(<https://hu.wikipedia.org/wiki/Moh%C3%A1k>)

Áldott, örömteli készülődést kívánok!

Az erdő fáit kedvelő …………………………..néni/bácsi